Държавен вестник, бр. 101, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  101
Чл. 13. (1) Пътният знак е валиден за цялата 
широчина на всички пътни ленти, предназ-
начени за движение в посока, срещуположна 
на лицевата страна на знака.
(2) Валидността на пътния знак може да се 
ограничи само за една пътна лента от плат-
ното за движение с допълнителна табела Т9.
Чл. 14. (1) На едно и също място се поста-
вят не повече от два различни пътни знака и 
две допълнителни табели.
(2) Допуска се в населени места да се по-
ставят на едно място до три различни пътни 
знака с три допълнителни табели.
(3) Разпоредбата на ал. 1 не се отнася за 
пътни знаци от група „Ж“. За тях са валидни 
изискванията на раздел VII от глава трета.
Чл. 15. (1) Пътните знаци се поставят един 
под друг отстрани на платното за движение и 
един до друг над платното за движение при 
спазване от горе надолу или отляво надясно 
на следния ред:
1. пътен знак от група „Б“;
2. пътен знак от група „А“;
3. пътен знак от група „В“, „Г“ и „Д“;
4. пътен знак от група „Е“ и „Ж“.
(2) Съвместно с други пътни знаци от гру-
па „Ж“ могат да се поставят само пътните 
знаци: Ж4, Ж5, Ж9, Ж12, Ж13, Ж14, Ж15, 
Ж18 и Ж19.
(3) При два пътни знака от една и съща 
група отгоре или отляво се поставя знакът, 
който има по-голямо значение за безопас-
ността на движението.
Чл. 16. (1) Пътен знак, поставен под или до 
друг пътен знак, се разполага на разстояние 
не по-малко от 5 cm от него.
(2) Допълнителната табела се поставя 
непосредствено под пътния знак, за който се 
отнася, без разстояние между тях.
Чл. 17. (1) Пътните знаци и другите сред-
ства за сигнализиране трябва да са видими 
от разстояние, което позволява на водача 
своевременно да предприеме действия за 
осигуряване безопасността на движението.
(2) Минималното разстояние за видимост 
на пътния знак (в m) в зависимост от мак-
сималната допустима скорост на движение  
Vдоп (в km/h) е, както следва:
1. при V до 30 km/h – 50 m;
2. при V до 50 km/h – 100 m;
3. при V до 90 km/h – 150 m;
4. при V над 90 km/h – 250 m.
(3) Когато разстоянието за видимост по 
ал. 2 не може да се осигури:
1. пътният знак се дублира над или отляво 
на платното за движение;
2. пътният знак се поставя предварително, 
като с допълнителна табела Т1 се указва раз-
стоянието, след което пътният знак е валиден.
(4) Минималното разстояние за видимост 
на ПЗПС (в m) в зависимост от скоростта на 
движение V (в km/h), което трябва да осигури, 
е, както следва:
1. при типоразмер А и V до 50 km/h – 90 m;
2. при типоразмер В и V до 80 km/h – 100 m;
3. при типоразмер С и V до 110 km/h – 170 m;
4. при типоразмер D и V до 130 km/h – 220 m;
5. при типоразмер Е и V до 140 km/h – 300 m.
Чл. 18. (1) Пътните знаци и другите средства 
за сигнализиране на пътищата се закрепват 
на специално предназначени метални и други 
конструкции, в т.ч. метални стълбове, конзо-
ли, портални рамки, въжени конструкции и 
други, или на съществуващите в обхвата на 
пътя пътни принадлежности и съоръжения.
(2) Закрепването на пътните знаци и на 
другите средства за сигнализиране на пъти-
щата трябва да осигурява тяхната стабилност 
и независимо от атмосферните условия да не 
позволява падането, завъртането или измест-
ването им.
(3) За конструкция, на която е закрепен 
пътен знак с площ, по-голяма от 2 m2, или на 
която е поставен пътен знак над платното за 
движение, към проекта по чл. 3 се прилагат 
изчисления за доказване на тяхната стабил-
ност и допустими деформации съгласно БДС 
EN 12899-1.
Чл. 19. (1) Пътните знаци и другите сред-
ства за сигнализиране се поставят съгласно 
приложение № 15.
(2) Разстоянието от границата на платното 
за движение до най-близката точка на пътния 
знак и другите средства за сигнализиране е 
от 0,5 до 2,0 m.
(3) Допуска се в населени места при липса 
на друга техническа възможност разстоянието 
по ал. 2 да е не по-малко от 0,3 m.
(4) Извън границите на населени места 
разстоянието от настилката на платното за 
движение до най-ниско разположената точка 
на пътния знак или допълнителната табела, 
поставени отстрани на платното за движе-
ние, е от 1,5 до 2,0 m. На пътища, на които 
най-високата точка е с надморска височина 
над 1200 m, това разстояние може да бъде до 
2,50 m в участъците с надморска височина 
над 1000 m.
(5) В населени места разстоянието от на-
стилката на тротоара до най-ниско разположе-
ната точка на пътния знак или допълнителната 
табела, поставени отстрани на платното за 
движение, е не по-малко от 2,25 m и не по-
вече от 3,30 m. 
(6) Най-ниско разположената точка на пъ-
тен знак, попадащ в обхвата на велосипедна 
инфраструктура, е 2,40 m, ако той навлиза в 
динамичния габарит на велосипедист, опре-
делен в приложение № 7 към чл. 61 и чл. 65, 
ал. 1 на Наредба № РД-02-20-2 от 20.12.2017 г. 
за планиране и проектиране на комуникацион-
но-транспортната система на урбанизираните 
територии (ДВ, бр. 7 от 2018 г.).